
REFERAT
privind modificarea Hotărârii Consiliului Local nr. 413/30.07.2013, prin care s-a aprobat  închirierea prin licitaţie publică deschisă, cu strigare, a unui imobil cu destinaţie comercială situat în Parcul Copiilor "Ion Creangă" din Municipiul Timişoara
Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia de Mediu, pentru modificarea Anexei nr. 2 la HCL nr. 413/30.07.2013, care cuprinde Caietul de Sarcini privind închirierea, prin licitaţie publică deschisă, cu strigare, a unui imobil cu destinaţie comercială situat în Parcul Copiilor „Ion Creangă”  Timişoara.

      
Prin HCL nr. 413/30.07.2013 s-a aprobat scoaterea la licitaţie publică deschisă, cu strigare, a imobilului situat în incinta Parcului Copiilor „Ion Creangă” din Municipiul Timişoara, conform planului de situaţie prevăzut în Anexa nr. 1 la hotărârea menţionată anterior, precum şi Caietul de Sarcini prevăzut ca Anexa nr. 2. S-a stabilit preţul minim de pornire a licitaţiei la 10 euro/ mp/ lună. Această hotărâre a fost modificată prin HCL 463/03.09.2013, fiind modificată Anexa 2 care conţine Caietul de Sarcini.

Prin HCL 628/16.12.2013 s-a modificat punctul 2.7 din Caietul de Sarcini (Anexa 2), unde se stabileşte preţul minim de pornire a licitaţiei la 2 euro/mp/lună pentru terasă şi 5 euro/mp/lună pentru imobil.
Având în vedere adresa Direcţiei Clădiri, Terenuri şi Dotări Diverse, Biroul Spaţii cu Altă Destinaţie nr. SC2014-419/10.02.2014, cu privire la stabilirea unui preţ unitar de închiriere a amplasamentului pentru demararea procedurii de licitaţie publică deschisă, cu strigare, prin HCL 97/11.03.2014 se modifică punctul 2.7 din Caietul de Sarcini (Anexa 2) care prevede preţul minim de pornire a licitaţiei de 5 euro/mp/lună pentru imobil iar pentru terasă jumatate din preţul adjudecat pentru imobil.


In data de 08 aprilie 2015 s-a organizat licitaţie publică pentru închirierea imobilului cu destinaţie comercială situat în Parcul Copiilor "Ion Creangă" din Municipiul Timişoara, dar nu s-a prezentat nici un ofertant, unul dintre motivele  care au dus la neprezentarea la licitaţie fiind interdicţia de a comercializa băuturi carbogazoase.

Având în vedere cele mai sus menţionate,
PROPUNEM
Anularea paragrafului „Se interzice comercializarea băuturilor carbogazoase.” alfat la punctul 1.3 Condiţiile şi regimul de exploatare a bunului închiriat din Caietul de Sarcini (Anexa nr. 2),
si
modificarea punctului 2.7. Chiria minimă din Caietul de Sarcini (Anexa nr. 2), respectiv: „Preţul minim de pornire în procedura de licitaţie publică deschisă cu strigare, pentru stabilirea chiriei este de: 5 euro/mp/lună pentru imobil, iar pentru terasă jumătate din preţul adjudecat pentru imobil .”, după cum urmează:
-„Preţul minim de pornire în procedura de licitaţie publică deschisă cu strigare, pentru stabilirea chiriei este de: 3 euro/mp/lună pentru imobil, iar pentru terasă jumătate din preţul adjudecat pentru imobil .”

Toate celelalte articole ale Hotărârii Consiliului Local al Municipiului Timişoara nr. 628/16.12.2013 privind  închirierea prin licitaţie publică deschisă, cu strigare, a   unui imobil cu destinaţie comercială situat în Parcul Copiilor „Ion Creangă”   din Municipiul Timişoara, rămân neschimbate.

